OpenLLM-France/wikimedia huggingface dataset:
# Virginio Rosetta

Virginio "Viri" Rosetta (25 de febrer de 1902 - 31 de març de 1975) fou un futbolista italià de la dècada de 1920.
Fou 52 cops internacional amb la selecció italiana amb la qual participà en els Jocs Olímpics d'Estiu de 1920, als Jocs Olímpics d'Estiu de 1924, als Jocs Olímpics d'Estiu de 1924 i a la Copa del Món de Futbol de 1934.
Pel que fa a clubs, defensà els colors de Pro Vercelli i Juventus FC.

## Palmarès

Jugador

### Pro Vercelli

* Lliga italiana de futbol: 1920-21, 1921-22

### Juventus FC

* Lliga italiana de futbol: 1925-26, 1930-31, 1931-32, 1932-33, 1933-34, 1934-35

### Itàlia

* Copa de l'Europa Central de futbol: 1927-30
* Medalla de Bronze als Jocs Olímpics: 1928
* Copa del Món de futbol: 1934
Entrenador

### Juventus FC

* Coppa Italia: 1937-38

### Palermo

* Serie B: 1947-48

## Referències

* ↑ «Nazionale in cifre: Rosetta, Virginio» (en italià). FIGC. [Consulta: 22 abril 2015].
* ↑ profile
* ↑ «Il Pallone Racconta: Virginio ROSETTA» (en italià). [Consulta: 22 abril 2015].
* 1 2 3 Stefano Bedeschi. «Gli eroi in bianconero: Virginio ROSETTA» (en italià), 25-02-2015. [Consulta: 22 abril 2015].
# Resolució 1091 del Consell de Seguretat de les Nacions Unides

La Resolució 1091 del Consell de Seguretat de les Nacions Unides fou adoptada el 13 de desembre de 1996 en una sessió privada en la que el Consell reconeixia les contribucions del Secretari General sortint Boutros Boutros-Ghali, el període del qual acabaria el 31 de desembre de 1996.
El Consell de Seguretat reconeixia el paper que Boutros Boutros-Ghali havia exercit a conduir l'organització compliment de les funcions que li encomana la Carta de les Nacions Unides. També reconeixia els seus constants esforços per trobar solucions justes i duradores a diverses controvèrsies i conflictes a tot el món i encomiava les reformes que ha iniciat i les moltes propostes que ha formulat sobre la reestructuració i l'enfortiment del paper i el funcionament del sistema de les Nacions Unides.
La resolució reconeix la contribució de Boutros Boutros-Ghali a la pau, la seguretat i el desenvolupament internacionals, els esforços realitzats per resoldre problemes internacionals i la seva obstinació a atendre a les necessitats humanitàries, així com fomentar i estimular el respecte dels drets humans i les llibertats fonamentals de tots. Va concloure expressant apreciació per la seva dedicació als propòsits i principis consagrats en la Carta de les Nacions Unides i al foment de relacions d'amistat entre les nacions.
Va ser la segona vegada que una resolució del Consell de Seguretat va ser adoptada per aclamació.

## Referències

* ↑ «Chapter VI – Relations with other United Nations organs (2000–2003)». United Nations.

## Vegeu també

* Llista de resolucions del Consell de Seguretat de les Nacions Unides 1001 a la 1100 (1995 - 1997)

## Enllaços externs

* PDF Text de la Resolució a UN.org
# The Singles 86−98

* El títol d'aquest article és incorrecte a causa de limitacions tècniques. El títol correcte de l'article és The Singles 86>98.
The Singles 86>98 és el tretzè àlbum del grup anglès de pop electrònic Depeche Mode. És la seva quarta recopilació i la continuació cronològica de The Singles 81→85. Va aparèixer al mes de setembre de 1998. Inclou els senzills extrets dels seus àlbums des de Black Celebration fins al més recent Ultra, amb un tema inèdit, "Only When I Lose Myself", produït per Tim Simenon.
El grup va fer una petita gira per promocionar el disc (la seva primera gira des del "Devotional Tour", quatre anys enrere); s'anomenà "Singles Tour" i durà uns quatre mesos.
Coincidint amb la seva publicació, Mute Records edità una versió remasteritzada de The Singles 81→85 i una nova recopilació de vídeos en VHS i DVD, The Videos 86>98, que fou reeditada quatre anys més tard amb vídeos inèdits i documentals sobre períodes concrets de la història recent de Depeche Mode.

## Llista de cançons
### Disc 1

* "Stripped" − 3:51
* "A Question of Lust" − 4:30
* "A Question of Time" (Remix) − 4:00
* "Strangelove" − 3:47
* "Never Let Me Down Again" − 4:22
* "Behind the Wheel" (Remix) − 4:00
* "Personal Jesus" − 3:46
* "Enjoy the Silence" − 4:16
* "Policy of Truth" − 5:14
* "World in My Eyes" − 3:57

### Disc 2

* "I Feel You" − 4:35
* "Walking in My Shoes" − 5:02
* "Condemnation" (Paris Mix) − 3:23
* "In Your Room" (Zephyr Mix) − 4:50
* "Barrel of a Gun" − 5:26
* "It's No Good" − 5:59
* "Home" − 5:46
* "Useless" (Remix) − 4:53
* "Only When I Lose Myself" − 4:41
* "Little 15" − 4:14
* "Everything Counts" − 6:38

### Disc extra

* "Rush" (Wild Planet Mix) − 6:23
* "Enjoy the Silence" (The Quad:Final Mix) − 15:25
* "World In My Eyes" (Safar Mix) − 8:30
* "Dangerous" (Hazchemix Edit) − 3:02

## Certificacions

| País | Certificació | Vendes |
| Alemanya (BVMI) | 1x Platí | 500.000 |
| Estats Units (RIAA) | 1x Platí | 500.000 |
| França (SNEP) | 2x Or | 200.000 |
| Regne Unit (BPI) | 1x Or | 100.000 |

## Dades

* Depeche Mode: David Gahan, Martin Gore, Andrew Fletcher i Alan Wilder (1982–1995).
* Temes escrits per Martin Gore.
* Temes cantants per David Gahan excepte "A Question of Lust" i "Home" per Martin Gore.

## The Videos 86>98

Coincidint amb la publicació de The Singles 86>98, la banda va llançar un VHS/DVD titulat The Videos 86>98 que incloïa els videoclips de totes les cançons de l'àlbum i altres continguts. El DVD es va rellançar l'any 2002 amb el títol The Videos 86-98+, amb més vídeos i alguns Electronic Press Kits.

## Enllaços externs

* Informació sobre l'edició original Arxivat 2008-04-18 a Wayback Machine.
# Rollei XF 35

La Rollei XF35 és una càmera compacta amb visor per telèmetre i exposició automàtica que utilitza pel·lícula de 35mm. Aquesta, va ser llançada el mercat per Rollei el 1974 i es va produir fins al 1980.

## Característiques

La Rollei XF35 es fabricava a Singapur, però en canvi l'objectiu es fabricava a Alemanya. L'òptica que incorpora és un Sonnar 40mm f/2.3, una focal molt usada per fotografia de carrer. Amb la càmera es pot enfocar des d'un metre fins a infinit amb una rosca incorporada a l'òptica. A la part interior de l'objectiu hi ha una rosca, la qual fent-la girar es pot seleccionar la sensibilitat ASA de la pel·lícula.
A la base de l'objectiu hi ha una palanca per seleccionar el mode d'exposició, que pot ser automàtic, bulb i el mode de flaix. Al costat hi ha la palanca que fa de temporitzador, el qual retarda el dispar de la fotografia fins a 10 segons. A la part superior incorpora el disparador, el rebobinador de la pel·lícula, un sòcol per a flaix, la palanca d'avançament i el comptador de fotografies. A la part de sota s'hi troba una rosca universal per a trípode.
L'obertura de l'objectiu pot variar d'un diafragma f/2.3 a f/16, mentre que el temps d'exposició de forma automàtica pot estendre's d'1/650 fins a 1/30 segons. La sensibilitat de la pel·lícula que es pot utilitzar amb aquesta càmera pot anar de 25 fins a 400 ASA. Mirant a través del visor telemètric es pot veure una agulla indicant tant el diafragma com el temps d'exposició que farà servir la càmera abans de disparar.

## Accessoris

A la Rollei XF35 se li poden acoblar flaixos de pin central i també el flaix que es venia amb la mateixa càmera, el 100XL. Des de la càmera, es pot seleccionar una de les tres potències pel flaix i amb una taula incorporada al mateix, indica en metres i amb el diafragma el camp que il·luminarà el flaix.

## Referències

* 1 2 Halgand, Sylvain. «Rollei XF 35» (en francès). Collection appareils, 21-11-2022.
* ↑ «The Mighty Rollei XF35» (en anglès). Lomography, 02-05-2010.
* ↑ Mistry, Anil. «5 Frames With The Rollei XF35 and Agfa APX 400 – by Anil Mistry» (en anglès). 35mmc, 20-06-2019.
* ↑ «Rollei XF 35» (en anglès). Vintage camera lab.
* ↑ «Rollei XF 35 instructions» (en anglès). Rollei.
* ↑ «Rollei XF35» (en anglès). Rollei.
* ↑ «Rollei XF 35» (en anglès). Film photography.
* ↑ «Rollei XF35 and 100XL» (en anglès). Rollei.
# Setge de València

Setge de València té aquests significats:
* Setge de València o Setge de Balànsiya (1086), batalla de la dominació de l'emirat de Balànsiya per Yahya al-Qàdir
* Setge de València o Setge de Balànsiya (1087), batalla de la dominació de l'emirat de Balànsiya per Yahya al-Qàdir
* Setge de València o Setge de Balànsiya (1092-1094)
* Setge de València o Conquesta de la ciutat de Balansiya
* Setge de València (1359), episodis de la Guerra dels dos Peres. El 1356 va esclatar la guerra dels Dos Peres entre les corones de Castella
* Setge de València (1363), batalla de la guerra dels Dos Peres. Pere el Cruel va arribar a un acord amb Carles II de Navarra el juny
* Setge de València (1364), episodi de la Guerra dels dos Peres
* Setge de València (1812), episodi de la Guerra del Francès
# Olphert Stanfield

Olphert Martin Stanfield, també conegut com a Olphie Stanfield o Ollie Stanfield, (Belfast, 26 de febrer de 1869 - 13 de març de 1952) fou un futbolista nord-irlandès de la dècada de 1890.
Fou internacional amb la selecció d'Irlanda unificada. Pel que fa a clubs, defensà els colors de Distillery.

## Palmarès
### Distillery

* Irish Football League: 1895-96
* Irish Cup 1888-89, 1893-94, 1895-96
* County Antrim Shield 1888-89, 1892-93, 1895-96, 1896-97

## Referències

* ↑ Northern Ireland's Footballing Greats
* ↑ Stanfield bio at IFFHS
* ↑ Most Capped International during the 1800s
# Phanoperla cornuta

Phanoperla cornuta és una espècie d'insecte plecòpter pertanyent a la família dels pèrlids que es troba a l'Índia.

## Referències

* ↑ Banks, 1938. Jour.Fed.Malay States Mus. 18(2):221.
* ↑ uBio (anglès)
* ↑ Zwick, P., 1982. Syst.Entomol. 7(1):99.
* ↑ Catalogue of Life (anglès)
* ↑ Perlidae Species Listing Arxivat 2006-09-16 a Wayback Machine. (anglès)
* ↑ Kailash Chandra i R. M. Sharma: Checklist of Indian Stoneflies (Insecta: Plecoptera). Enllaç (anglès)
* ↑ Zwick, P., 1982: A revision of the Oriental stonefly genus Phanoperla (Plecoptera: Perlidae). Systematic Entomology, 7: 87–126.

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. Arxivat 2022-10-17 a Wayback Machine.

## Enllaços externs

* Global Species Arxivat 2016-03-03 a Wayback Machine. (anglès)
* Plecoptera Species File (Version 1.1/4.0) (anglès)
# Virós

Virós és un despoblat del terme municipal d'Alins, a la comarca del Pallars Sobirà, en territori del poble d'Araós.
És al sud-est del poble d'Araós, en el lloc on actualment es troben les Bordes de Virós, l'ermita de Sant Lliser de Virós i l'Estació d'esquí de fons Virós - Vallferrera. L'ermita és al costat nord-oest de les bordes, ben a prop.

## Etimologia

Joan Coromines no gosa anar més enllà de l'afiliació clarament preromana, probablement iberobasca, del topònim. Podria estar relacionat amb berri (nou) - otz (sufix de significat incert freqüent en topònims pirinencs), o amb ibi (ribera) - iri (poble) - otz, ja explicat.

## Història

Virós és esmentat com a parròquia el 839 (data controvertida en l'actualitat), a l'Acta de consagració de la seu d'Urgell, i com a poble els anys 1257 i 1269. Per tant, es tractava d'un poble de muntanya que al llarg de l'Edat moderna quedà despoblat, estat en què ha arribat als nostres dies. El 1518 apareix, apareix solament com una partida on els homes d'Araós hi tenen corrals i conreus, i d'on el carlà d'Araós en cobra el delme En el Fogatge del 1553, ja no hi apareix. Hi perdura, però, l'església que havia estat parroquial: Sant Lliser (Lleïr).

## Referències

* ↑ Coromines 1997.
* ↑ "en què hi ha un gran bosch e una partida de conreus de blats e ha·y cortals dels hòmens de Arahós", Spill manifest... p. 52,

## Bibliografia

* Coromines, Joan. «Virós». A: Onomasticon cataloniae. VIII Vi - Z. Barcelona: Curial Edicions Catalanes i Caixa d'Estalvis i Pensions de Barcelona La Caixa, 1997. ISBN 84-7256-858-X.
* Pladevall, Antoni; Castilló, Arcadi. «Alins de Vallferrera». A: El Pallars, la Ribagorça i la Llitera. Barcelona: Fundació Enciclopèdia Catalana, 1984 (Gran Geografia Comarcal de Catalunya, 12). ISBN 84-85194-47-0.
* Tragó, Pere. Spill manifest de totes les coses del vescomdat de Castellbò. a cura de Cebrià Baraut. Seu d'Urgell: Societat Cultural Urgel·litana, 1982.

## Enllaços externs

* Virós i el seu entorn, a l'Institut Cartogràfic de Catalunya
# Resolució 1093 del Consell de Seguretat de les Nacions Unides

La Resolució 1093 del Consell de Seguretat de les Nacions Unides fou adoptada per unanimitat el 14 de gener de 1997. Després de recordar anteriors resolucions sobre Croàcia incloses les resolucions 779 (1992), 981 (1995), 1025 (1995), 1038 (1996) i 1066 (1996), el Consell va autoritzar la Missió d'Observadors de les Nacions Unides a Prevlaka (UNMOP) a continuar supervisant la desmilitarització a la zona de la península de Prevlaka fins al 15 de juliol de 1997.
El Consell va prendre nota de l'acord entre els presidents de Croàcia i la República Federal de Iugoslàvia (Sèrbia i Montenegro) sobre la desmilitarització de la península i la seva contribució a reduir la tensió a la regió. Hi havia preocupació perquè s'havien produït infraccions a l'àrea de les Nacions Unides, incloses restriccions a la llibertat de circulació que augmentaven la tensió. El 23 d'agost de 1996 ambdues parts van signar un acord sobre la normalització de les relacions diplomàtiques entre ells i s'havien compromès a resoldre pacíficament la disputa.
Es va instar a les parts a implementar plenament un acord sobre la normalització de les seves relacions, que s'abstinguessin de la violència, garantissin la llibertat de circulació als observadors de les Nacions Unides i eliminessin les mines terrestres. Es va demanar al secretari general Kofi Annan que informés al Consell sobre la situació abans del 5 de juliol de 1997 sobre el progrés cap a una solució pacífica de la disputa entre els dos països. Finalment, la Força d'Estabilització, autoritzada a la Resolució 1088 (1996), va ser requerida a cooperar amb la UNMOT.

## Referències

* ↑ «Security Council extends mandate of UNMOP until 15 July». United Nations, 14-01-1997.
* ↑ United Nations Trusteeship Council. Official records: Proces-verbaux officiels /Nations unies, Conseil de securite, Issues 117–164. United Nations Publications, 1997, p. 30. ISBN 978-92-1-890005-0.

## Vegeu també

* Llista de resolucions del Consell de Seguretat de les Nacions Unides 1001 a la 1100 (1995 - 1997)
* Guerra de la independència de Croàcia

## Enllaços externs

* PDF Text de la Resolució a UN.org
# Photo Booth

Photo Booth és una aplicació de programari per agafar fotos i vídeos amb un iSight càmera. Està publicat per Apple Inc. com a part de macOS i iOS (en el iPad i iPad Mini disponible començant amb el iPad 2).
Photo Booth va ser alliberat dins octubre 2005 i era al principi disponible únic en Macintosh ordinadors que van tenir un construït-en iSight la càmera que corre Mac OS X Tigre (versió 10.4).
Photo Booth mostra una previsualització de la vista de la càmara a temps real. Una filera de les fotos i vídeos guardats es mostra al llarg de la part de baix de la finestra. Thumbnails De va salvar les fotos i els vídeos són mostrats al llarg del fons d'aquesta finestra. Aquests poden ser visualitzats fent doble click a sobre seu.
Per defecte, Photo Booth visualtiza la imatge revertida horitzontalment, per simular l'usuari mirant-se en un mirall. Hi ha una opció que proveeix imatges no revertides.

## Post-processament

Després que la fotografia és feta es poden aplicar efectes clicant al botó "Efectes". Photo Booth té dos conjunts d'efectes d'imatge que poden ser aplicats quan es fa una fotografia. El primer conjunt conté els filtres fotogràfics similars a aquells dins Adobe Photoshop; els efectes addicionals poden ser descarregats de pàgines web. Un altre conjunt permet reemplaçar el fons amb un rerefons customitzat.

### Fons

L'usuari pot aplicar rerefons per proporcionar un efecte similar a una pantalla verda. Quan un rerefons és seleccionat, un missatge apareix dient a l'usuari que s'allunyi de la càmera. Una vegada que el fons és analitzat, els passos d'usuari enrere davant de la càmera i és mostrat davant del rerefons escollit.
Des de Mac OS X 10.5 Lleopard, l'aplicació pot reconèixer un fons quiet, llavors reemplaçar ell amb qualsevol un pre-imatge posada (construïda dins o subministrada per l'usuari) o també un tros de pel·lícula.
Els fons estan disponibles únic en Macs presentant un Intel processador.

## Icona

Mentre de macOS Sierra Alta, Photo Booth és l'única aplicació preinstal·lada que presenta una persona real en la seva icona. La dona va descriure és una actriu xinesa va anomenar Julie Zhan.

## Vegeu també

* iMac
* MacBook
* iBooks

## Referències

* ↑ . ISBN 978-1-118-14326-1.
* ↑ . ISBN 978-0-13-308808-3.
* ↑ . ISBN 978-0-7897-5218-5.
* ↑ Zhan, Julie. «About - Julie Zhan Arxivat 2018-12-08 a Wayback Machine.». [Consulta: 20 maig 2018].

## Enllaços externs

* Apple - Foto Booth pàgina
# Papamosques camagroc

El papamosques camagroc (Muscicapa sethsmithi) és una espècie d'ocell de la família dels muscicàpids (Muscicapidae) que habita la selva humida de l'Àfrica central, al sud de Nigèria i de Camerun, sud-oest de la República Centreafricana, Guinea Equatorial incloent Bioko, República del Congo, el Gabon, oest d'Uganda i nord-est i est de la República Democràtica del Congo. El seu estat de conservació es considera de risc mínim.
En diverses llengües rep el nom de "papamosques de potes grogues" (Anglès: Yellow-footed Flycatcher. Francès: Gobemouche à pattes jaunes).

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «papamosques camagroc». Diccionari dels ocells del món. TERMCAT. [Consulta: 25 desembre 2021].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 694. ISBN 978-84-16728-37-4.
* ↑ BirdLife International. «Yellow-footed Flycatcher. Muscicapa sethsmithi» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2018. [Consulta: 15 juliol 2022].
# Phanoperla astrospinata

Phanoperla astrospinata és una espècie d'insecte plecòpter pertanyent a la família dels pèrlids que es troba a Malèsia: Borneo, incloent-hi Brunei.

## Descripció

* Els adults conservats en alcohol presenten un color blanc pàl·lid, mentre que les ales són pàl·lides amb la nervadura groga pàl·lida i els ocels gairebé en contacte.
* Les ales anteriors dels mascles fan 7,5 mm de llargària.

## Referències

* ↑ Catalogue of Life (anglès)
* ↑ Plecoptera Species File (Version 1.1/4.0) (anglès)
* ↑ Perlidae Species Listing Arxivat 2006-09-16 a Wayback Machine. (anglès)
* 1 2 Records of Neoperlini (Plecoptera: Perlidae) from Brunei Darussalam and Sarawak, with Descriptions of New Phanoperla (Banks) and Neoperla (Needham) Species (anglès)
* ↑ Global Species Arxivat 2016-03-04 a Wayback Machine. (anglès)

## Enllaços externs

* Encyclopedia of Life (anglès)
# Resolució 1148 del Consell de Seguretat de les Nacions Unides

La Resolució 1148 del Consell de Seguretat de les Nacions Unides, adoptada per unanimitat el 26 de gener de 1998 després de recordar totes les resolucions anteriors sobre el Sàhara Occidental, particularment Resolució 1133 (1997), el Consell va aprovar el desplegament d'una unitat d'enginyeria per donar suport al desplegament de la Missió de Nacions Unides pel Referèndum al Sàhara Occidental (MINURSO).
La resolució va començar acollint amb beneplàcit el nomenament de Charles Dunbar, el Representant Especial del Secretari General Kofi Annan. El secretari general havia presentat plans que detallaven l'enfortiment de la MINURSO, i el Consell va acollir amb beneplàcit la represa de la identificació dels votants elegibles. Va aprovar el desplegament d'una unitat d'enginyeria per ajudar en activitats de desminatge i personal administratiu addicional per donar suport al desplegament de personal militar. S'instal·larien tropes addicionals quan es considerés necessari. Tant el govern marroquí com el Front Polisario van ser convocats a cooperar en la implementació del Pla de Regularització i en el procés d'identificació en forma oportuna.

## Vegeu també

* Mur marroquí
* Llista de resolucions del Consell de Seguretat de les Nacions Unides 1101 a la 1200 (1997 – 1998)

## Referències

* ↑ «Deployment of engineering unit, administrative staff to support deployment of MINURSO military personnel approved by Council». United Nations, 26-01-1998.
* ↑ «Western Sahara referendum». UN Chronicle, 1998.

## Enllaços externs

* PDF Text de la Resolució a UN.org
# Rínok-Romànovski

Rínok-Romànovski (en rus: Рынок-Романовский) és un poble (un khútor) de l'óblast de Rostov, a Rússia, segons el cens rus del 2017 tenia 99 habitants. Pertany al districte de Tsimliansk.

## Referències

* ↑ «Цимлянское море. Очерк об исчезнувшей Цимлянской станице. | Вольная Станица». Arxivat de l'original el 2016-03-04. [Consulta: 6 novembre 2015].
# Tragapinyols

Tragapinyols, l'escatològic, és un personatge mític, amic del gegant de caràcter bo i forçut, anomenat Tombatossals, qui, segons explica la llegenda, va fundar la ciutat de Castelló de la Plana.

## Llegenda

Tragapinyols viu, juntament amb Tombatossals i la resta dels seus amics: Bufanúvols, el bufador; Arrancapins, el forçut i Cagueme, el voluntariós; a la Cova de les Meravelles, de la qual s'absenten per atendre la trucada d'auxili dels fills del rei Barbut, que volien tornar recuperar les terres que havien heretat. En prestar ajuda a aquests hereus, el grup d'amics es viuen nombroses aventures i desventures, com la guerra contra els habitants de les Columbretes per la conquesta de les illes.
La llegenda de Tombatossals i les seves aventures, és recollida en forma de conte per l'autor castellonenc Josep Pasqual Tirado, en l'obra titulada Tombatossals, publicada Castelló de la Plana en 1930 .

## En la cultura popular

La vida heroica i aventurera d'aquest personatge fictici ha estat adaptada a diverses ocasions per obra d'altres llibres, com l'adaptació teatral realitzada per Matilde Salvador, "La filla del Reia Barbut"; o el conte infantil. "Viatge al país de Tombatossals", obra de Vicent Pitarch Almela, filòleg i activista cultural; amb il·lustracions de Joan Montañés, conegut com a Chipell.
També es va dur a terme un projecte gràcies a l'empresa valenciana, radicada a Castelló, Nereida Animation Films, per a realitzar un llargmetratge d'animació, sobre aquest personatge. A més, l'Institut Valencià de l'Audiovisual i la Cinematografia concedir un ajut de prop de 150.000 euros per a "Gegant, la llegenda de Tombatossals", pel·lícula basada en la història de Tombatossals. El film té un guió de Miquel Beltrán i el disseny dels personatges és d'Harald Siepermann, animador que ha treballat per la factoria Disney en projectes com 'Mulan', 'Roger Rabbit' o 'Tarzan'. El film de prop 90 minuts de durada, barreja l'animació clàssica amb el 3D. La idea a l'origen era que el film fos doblat en valencià, per a posteriorment ser doblat en castellà.

## Referències

* ↑ La historia de Tombatossals, fundador de Castellón, llegará al cine en 2010. Las Provincias, noviembre de 2009 Consulta 28 d'octubre del 2016
* 1 2 TOMBATOSSALS, EL GIGANTE VALIENTE. Castellón en ruta cultural Consulta 28 d'octubre del 2016
* ↑ Rotondas del Tombatossals y el Arrancapins y busto del Bufanúvols (Castellón) España Bizarra Consulta 28 d'octubre del 2016
* 1 2 Presentación del libro Viatge al país de Tombatossals en la Llotja del Cànem el 4 d'octubre 2012 Vive Castellón (en castellà) Consulta 28 d'octubre del 2016
* ↑ La historia de Tombatossals, fundador de Castellón, llegará al cine en 2010. Noviembre de 2009. Las provincias (en castellà) Consulta 28 d'octubre del 2016

## Enllaços externs

* 'Gegant, la llegenda de Tombatossals'